91. Senderisme en tren: Travessa de Núria - Puigmal (100 cims) - Osseja
Travessa que ens portarà des del Santuari de Núria fins a la localitat altceretana d'Osseja.
Comparteix recorregut fins a la Collada del Pas dels Lladres amb la Núria-La Molina. En aquest punt, enlloc de seguir la pista carenera prendrem un corriol poc definit vers el nord que ens durà per camins d'alta muntanya i pistes forestals fins la patella de Sant Bernabé.
Des de Sant Bernabé seguirem el Camí de Sant Bernabeu 'La Chapelle' fins a la vila de Vallcebollera, on si volem, podem allotjar-nos-hi.
Des de Vallcebollera seguirem el 'Chemin des Ardoisières' fins a Osseja. Aquest sender,abalisat amb pintura groga, és un camí circular amb sortida a arriba en aquesta vila altceretana que puja fins a Vallcebollera i que nosaltres seguirem pel vessant que passa pel llogarret de el Puig.
DIFICULTAT
Dura travessa pel desnivell, la distància i per transitar per alta muntanya. Pujarem el Puigmal (2.909m) punt més alt de les muntanyes de Núria.
Tot i que la travessa va per camins i pistes, cal estar avesats a l'alta muntanya, als canvis en la meteorologia i anar ben equipats.